**ยารักษาโรคผิวหนังเรื้อรัง**

**โคลทาร์**

**ความแรง 1%**

**ชนิดโลชัน**

**[ชื่อการค้า ปรับตามทะเบียนยา]**

**ยาใช้ภายนอก ห้ามรับประทาน**

1. **ยานี้คือยาอะไร**
	1. **ยานี้มีชื่อว่าอะไร**
* ยานี้มีชื่อว่า โคลทาร์ (coal tar) ความแรง 1% โดยน้ำหนัก (w/w)
	1. **ยานี้ใช้เพื่ออะไร**
		+ ยานี้ใช้เพื่อรักษาโรคผิวหนังเรื้อรัง เช่น เรื้อนกวาง ผิวหนังเป็นผื่นคัน
1. **ข้อควรรู้ก่อนใช้ยา**
	1. **ห้ามใช้ยานี้เมื่อไร**
		* เคยแพ้ยานี้ หรือ ส่วนประกอบของยานี้
		* มีภาวะรูขุมขนอักเสบ
		* มีภาวะผิวหนังแพ้แสง
		* มีโรคแพ้ภูมิตัวเอง
	2. **ข้อควรระวัง**

**เพื่อความปลอดภัย** **ให้ปรึกษาแพทย์หรือเภสัชกรหากท่านมีภาวะต่อไปนี้**

* + - ตั้งท้อง วางแผนจะตั้งท้อง หรืออยู่ระหว่างให้นมลูก
		- ใช้ยา สมุนไพร หรืออาหารเสริมอื่นอยู่

**“สอบถามแพทย์หรือเภสัชกร**
**ถ้าไม่แน่ใจว่ามีภาวะดังกล่าวหรือไม่”**

1. **วิธีใช้ยา**
	1. **ขนาดและวิธีใช้**
		* ยานี้สำหรับใช้ภายนอกเท่านั้น
		* เขย่าขวดก่อนใช้ยา
		* ทำความสะอาดผิวหนังบริเวณที่จะทายา ก่อนทายานี้
		* ทาบนผิวหนังบริเวณที่มีอาการ วันละ 2-3 ครั้ง
		* ในเด็กหรือผู้สูงอายุ ให้ผสมยานี้กับน้ำเล็กน้อย ก่อนทาบนผิวหนัง
		* ห้ามกินยานี้เด็ดขาด
		* หลีกเลี่ยงการทายาใกล้เคียงผิวหนังบริเวณที่บอบบาง เช่น ริมฝีปาก หรือดวงตา หรือผิวหนังบริเวณที่มีบาดแผล
	2. **ถ้าลืมทายานี้ควรทำอย่างไร**
		* ทายานี้ทันทีที่นึกขึ้นได้ แต่ถ้าใกล้กับครั้งถัดไปให้ข้ามไปทายาในครั้งถัดไป
		* ห้ามเพิ่มขนาดยาเพื่อชดเชยยาที่ลืม
	3. **ถ้าทายานี้เกินขนาดที่แนะนำควรทำอย่างไร**
		* ให้สังเกตอาการอย่างใกล้ชิด หากมีอาการผิดปกติที่รุนแรง ให้รีบนำส่งโรงพยาบาลทันที
2. **ข้อควรปฏิบัติระหว่างใช้ยา**
* ล้างมือให้สะอาดทุกครั้งก่อนและหลังใช้ยา
* ในกรณีที่มีการกินยานี้ ให้รีบนำตัวส่งโรงพยาบาลทันที
* หากใช้ยานี้แล้วอาการแย่ลงหรือไม่ดีขึ้น ควรปรึกษาแพทย์หรือเภสัชกร
* หลีกเลี่ยงการโดนแสงอาทิตย์หลังจากทายานี้ เนื่องจากยาอาจจะทำให้เกิดอาการผิวหนังแพ้แสงได้
* ห้ามนำบริเวณที่ทายาเข้าใกล้เปลวไฟ เนื่องจากยาอาจติดไฟได้
1. **อันตรายที่อาจเกิดจากยา**
	1. **อาการที่ต้องหยุดยาแล้วรีบไปพบแพทย์ทันที**
		* บวมที่ใบหน้า เปลือกตา ริมฝีปาก ลมพิษ
		* หน้ามืด เป็นลม แน่นหน้าอก หายใจลำบาก
		* ผิวหนังลอก ผื่นแดง ตุ่มพอง มีจ้ำตามผิวหนัง

**“ให้หยุดยาแล้วรีบไปพบแพทย์ทันที”**

* 1. **อาการที่ไม่จำเป็นต้องหยุดยา
	แต่ถ้ามีอาการรุนแรง ให้ไปพบแพทย์**
		+ ระคายเคือง บริเวณที่ทายา
		+ ผิวหนังแพ้แสง
		+ มีตุ่มคล้ายสิวขึ้นบริเวณที่ทายา

**“ไม่จำเป็นต้องหยุดยา
แต่ถ้ามีอาการรุนแรง ให้ไปพบแพทย์”**

1. **ควรเก็บยานี้อย่างไร**
* เก็บยาในบรรจุภัณฑ์เดิมตามที่ได้รับมา
* เก็บยาในที่แห้ง อย่าให้โดนแสงโดยตรง ควรเก็บที่อุณหภูมิไม่เกิน 30 องศาเซลเซียส [ปรับตามทะเบียนยา] ไม่ควรเก็บยาในที่ร้อนหรือชื้น เช่น ในรถ ห้องน้ำ ห้องครัว
* เก็บยาให้พ้นมือเด็ก
1. **ลักษณะและส่วนประกอบของยา**
* **ยามีลักษณะ** เป็นยาน้ำ
* **ตัวยาสำคัญ** คือ โคลทาร์ (coal tar)
* **ขนาดบรรจุ** ไม่เกิน 15 กรัม

เอกสารนี้ปรับปรุงครั้งล่าสุด 15 มีนาคม 2567
**ศึกษาข้อมูลยาเพิ่มเติมทางเว็บไซต์ของ อย.**

http://ndi.fda.moph.go.th

**เอกสารนี้เป็นข้อมูลโดยย่อ**

**หากมีข้อสงสัยให้ปรึกษาแพทย์หรือเภสัชกร**